OpenLLM-France/wikimedia huggingface dataset:
# Mosquitto

Mosquitto és un agent de missatges o broker de codi obert (llicència pública Eclipse) que implementa el protocol MQTT (acrònim de Message Queuing Telemetry Transport). El broker Mosquitto proveeix un mètode senzill de manegar missatges emprant el model publicar/subscriure. Mosquitto és adequat per al tipus de missatges d'internet de les coses implementats en sensors i dispositius mòbils com telèfons.

## Característiques

Propietats més importants :
* Mosquitto és de codi obert.
* Fàcil d'instal·lar i desplegar.
* Suporta seguretat TLS per defecte.
* Disposa d'autenticació d'usuaris via nom_usuari/contrasenya, clau compartida o certificat de client TLS.
* Implements ACL (Llista de control d'accés) que permet configurar una llista de noms d'usuari amb accés.

## Vegeu també

* Altres brokers : Apache ActiveMQ, RabbitMQ, HornetQ

## Referències

* ↑ «An Open Source MQTT v3.1 Broker» (en anglès). https://mosquitto.org/.+[Consulta: 3 juliol 2017].
* ↑ Beaton, Wayne «Eclipse Mosquitto» (en anglès). projects.eclipse.org, 07-11-2013.
* ↑ «Programming with Reason» (en anglès). 03/07/2017. Arxivat de l'original el 2017-07-07. [Consulta: 3 juliol 2017].
* ↑ Mens, Jan-Piet. «Jan-Piet Mens» (en anglès). http://jpmens.net.+[Consulta: 4 juliol 2017].
# Trichodes apiarius

Trichodes apiarius és una espècie de coleòpter de la família dels clèrids, molt estès a Europa, Àsia i el nord d'Àfrica.

## Descripció

Es tracta d'escarabats petits, molt peluts, amb el cap i el protòrax negre-blavós i brillant. Els èlitres són de color vermell brillant amb bandes negres i tenen una forma típicament allargada (com normalment els clèrids) per cobrir completament l'abdomen. És possible distingir fàcilment aquesta espècie del congènere Trichodes alvearius (Fabricius, 1792) a causa de la presència d’una banda negra terminal prop de l'àpex dels èlitres.

## Biologia

Els adults ponen els ous als nius de les abelles (d’aquí l'epítet específic "apiarius") pertanyents als gèneres Osmia i Megachile. A mesura que les larves es desenvolupen dins del rusc, ataquen els estadis larvaris i les nimfes de les seves víctimes.
Els adults creixen fins als 9-16 mil·límetres i es poden trobar de maig a juny a les flors, principalment de les apiàcies, que s’alimenten del pol·len. Tot i això, integren la seva dieta amb petits insectes que cacen activament.

## Distribució

Es troben a la major part d’Europa, a l’àmbit est de la zona paleàrtica i al nord d’Àfrica.

## Referències

* 1 2 «Fauna Europaea» (en anglès). Museum für Naturkunde. [Consulta: 26 juliol 2021].
# Nezumia infranudis

Nezumia infranudis és una espècie de peix de la família dels macrúrids i de l'ordre dels gadiformes.

## Hàbitat

És un peix d'aigües tropicals que viu fins als 635 m de fondària.

## Distribució geogràfica

Es troba a Borneo.

## Referències

* ↑ «Nezumia infranudis». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)
* ↑ Herre, A.W.C.T. 1953. Check list of Philippine fishes. Res. Rep. U.S. Fish Wild. Serv., (20):977 p.

## Bibliografia

* Cohen, D.M., T. Inada, T. Iwamoto i N. Scialabba 1990. FAO species catalogue. Vol. 10. Gadiform fishes of the world (Order Gadiformes). An annotated and illustrated catalogue of cods, hakes, grenadiers and other gadiform fishes known to date. FAO Fish. Synop. 10 (125). 442 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Geistdoerfer, P. 1986. Macrouridae. p. 644-676. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.) Fishes of the north-eastern Atlantic and the Mediterranean. UNESCO, París. Vol. 2.
* Geistdoerfer, P. 1990. Macrouridae. p. 541-563. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI, París; i UNESCO, París. Vol. 2.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Iwamoto, T. 1999. Order: Gadiformes. Macrouridae (sometimes Coryphaenoididae, Bathygadidae, Macrourididae, Trachyrincidae, in part, in literature). p. 1986-1992. A K.E. Carpenter i V.H. Niem (eds.) FAO species identification guide for fishery purposes. The living marine resources of the WCP. Vol. 3. Batoid fishes, chimaeras and bony fishes part 1 (Elopidae to Linophrynidae). FAO, Roma.
* Moyle, P. i J. Cech.: Fishes: An Introduction to Ichthyology, 4a edició, Upper Saddle River, Nova Jersey, Estats Units: Prentice-Hall. Any 2000. ISBN 0130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.

## Enllaços externs

* AQUATAB
# Karl Braunsteiner

Karl Braunsteiner (27 d'octubre de 1891 - 19 d'abril de 1916) fou un futbolista austríac de la dècada de 1910.
Va ser jugador del Wiener Sportclub. Fou membre de la selecció d'Àustria als Jocs Olímpics de 1912.
Participà en la Primera Guerra Mundial, on fou capturat i morí a Taixkent per febre tifoide, essent presoner de guerra.

## Referències

* ↑ WSC profile (alemany)
* ↑ Fussball in Österreich a austriasoccer.at
* ↑ Record at FIFA Tournaments Arxivat 2013-07-01 a Wayback Machine. - FIFA
* ↑ «Karl Braunsteiner». Sports Reference. Arxivat de l'original el 18 d'abril 2020. [Consulta: 3 agost 2015].
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 17 d'abril 2020. [Consulta: 3 agost 2015].
# Víktor Manakov (1992)

Víktor Manakov (en rus Виктор Манаков) (9 de juny de 1992) és un ciclista rus, professional des del 2012. Combinà tant la ruta com la pista.
És fill dels també ciclistes Víktor Manakov i Jolanta Polikevičiūtė.

## Palmarès en pista

* 2009
** Campió del món júnior en Persecució per equips (amb Konstantin Kuperasov, Ivan Savitskiy i Matvey Zubov)
** Campió d'Europa júnior en Persecució per equips (amb Konstantin Kuperasov, Ivan Savitskiy i Matvey Zubov)
* 2010
** Campió d'Europa júnior en Persecució
* 2012
** Campió d'Europa sub-23 en Òmnium
** Campió d'Europa sub-23 en Persecució per equips (amb Matvey Zubov, Nikolay Zhurkin i Ivan Savitskiy)
* 2013
** Campió d'Europa en Òmnium

### Resultats a la Copa del Món en pista

* 2015-2016
** 1r a Cali, en Òmnium

## Palmarès en ruta

* 2012
** Vencedor d'una etapa al Gran Premi d'Adiguèsia

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Naoya Kondo

Naoya Kondo (Prefectura de Tochigi, Japó, 3 d'octubre de 1983) és un futbolista japonès.

## Selecció japonesa

Naoya Kondo va disputar 1 partits amb la selecció japonesa.

## Enllaços externs

* National Football Teams
* Japan National Football Team Database
# Space Act Agreement

Els Space Act Agreements (abreviat SAA) són un tipus d'acord legal estatunidenc especificats a la National Aeronautics and Space Act de 1958 (i posteriors autoritzacions del Congrés) que únicament permet a la NASA treballar amb qualsevol entitat que permeti el compliment del mandat de l'Administració. L'autorització més recent, la de 2010 de (Pub.L. 111–314) declara:
    Contractes, Arrendaments i Acords.--En l'acompliment de les seves funcions, l'Administració està autoritzada, sense tenir en compte les subseccions (a) i (b) de la secció 3324 del títol 31, per entrar i realitzar aquests contractes, arrendaments, acords de cooperació o altres transaccions com sigui necessari en la realització del seu treball i en els termes que consideri oportuns, amb qualsevol agència o instrumentalitat dels Estats Units, o amb qualsevol Estat, territori, possessió o qualsevol subdivisió política d'aquest, o amb qualsevol persona, empresa, associació, corporació o institució educativa.
L'Agència compleix amb els SAAs amb la col·laboració de diversos socis per avançar en la missió i els objectius del programa de la NASA, incloses les activitats espacials cooperatives internacionals.

## Referències

* ↑ Sec. 20113(e). Powers of the Administration in performance of functions - National Aeronautics and Space Act of 2010"
* ↑ «NASA Shared Services Center - Space Act Agreements». Arxivat de l'original el 2017-03-20. [Consulta: 12 juliol 2017].

## Enllaços externs

* NASA OpenGov Blog Post Arxivat 2018-05-25 a Wayback Machine.
* Texts of Space Act Agreements under COTS Arxivat 2016-05-14 a Wayback Machine.
* List of Active Space Act Agreements (as of March 31, 2015) with Domestic Commercial, State Local Government, and Non-profit Partners
* List of Active International Space Act Agreements (as of March 31, 2015)
# Trichoferus holosericeus

Trichoferus holosericeus és una espècie de coleòpter polífag de la família dels cerambícids. Es distribueix per tota la Regió Mediterrània.
Els adults tenen una longitud entre 13 i 24 mm. Són de color marró rogenca, i estan coberts d'una pilositat blanquinosa. Les antenes arriben a fer 2/3 de la llargària corporal.
La larva s'alimenta de la fusta de molt diversos arbres de fulla caduca, com ara Juglans, Ficus, Populus, Prunus, Castanea, Quercus, etc. Els adults es poden trobar entre juny i agost amb un cicle vital que dura entre 2 i 3 anys.

## Enllaços externs

* Longhorn Beetles of the West Palaearctic Region (anglès)
* Biodiversidad Virtual (castellà)
# Semendiúkovo

Semendiúkovo (en rus: Семендюково) és un poble de l'óblast de Vladímir, a Rússia, segons el cens del 2010 tenia 17 habitants. Pertany al districte municipal de Koltxúguino.

## Referències

* ↑ «Владимирская губерния. Список населенных мест по сведениям 1859 года.». Arxivat de l'original el 2019-01-14.
* ↑ «Историко-статистическое описание церквей и приходов Владимирской епархии : Вып. 2-4 / сост. В. Добронравов. Вып. 4: Меленковский, Муромский, Покровский и Судогодский уезды. - 1897.». Arxivat de l'original el 2018-05-09.
# Nombre de Thring

El nombre de Thring $(Th)$, conegut també com el nombre de Boltzmann, és un nombre adimensional que s'utilitza en la transferència de calor. Correspon a la relació entre la capacitat tèrmica d'un fluid i la calor transmesa per la radiació. Aquest nombre porta el nom de Meredith W. Thring, un enginyer anglès.
El nombre de Thring es defineix de la següent manera:
    $Th={\frac {v\,\rho \,c_{p}}{e\,\sigma \,T^{3}}}$
on :
   * v = velocitat del fluid
   * ρ = massa volúmica
   * c$_p$ = capacitat calorífica
   * e = emissivitat superficial
   * σ = constant de Stefan-Boltzmann
   * T = temperatura

## Referències

* ↑ Hall, Carl W. Laws and Models: Science, Engineering and Technology (en anglès). Boca Raton: CRC Press, 2000. ISBN 8449320186.
* ↑ Stanford Massey, Bernard. Measures in science and engineering: their expression, relation and interpretation (en anglès). Halsted Press, 1986. ISBN 0853126070.
# Línia

«Línia» té aquests significats:
* Arqueologia:
** Línies de Nazca, línies i geoglifs fetes a terra situades al desert de Nazca.
* Astronomia, Cosmologia, Física:
** Línia de congelament, tipus de distància astronòmica.
** Línia d'univers, trajectòria en l'espaitemps d'un objecte.
** Línia dels nodes, intersecció del pla orbital de l'objecte amb el pla de referència i que uneix dos nodes orbitals.
** Línia espectral, línia fosca o clara en un espectre òptic.
* Biologia:
** Línia lateral, òrgan sensor característic d'organismes aquàtics.
* Dibuix:
** línia recta emprada al dibuix tècnic.
* Electromagnetisme:
** Línia de força, corba de tangent que proporciona la direcció del camp en aquest punt.
* Electrotècnia i telecomunicacions:
** Línia elèctrica, línia subministradora d'energia.
** Línia de terra, presa de terra.
** Línia Digital d'Abonat, tecnologia de transmissió digital de dades.
** En línia i fora de línia, estat de connexió o desconnexió.
* Esports:
** Hoquei línia, esport d'equip.
** Línia ofensiva, jugadors atacants de futbol americà.
** Línia de scrimmage, línia imaginària per iniciar la jugada al futbol americà.
* Estratègia militar i geopolítica:
** Línia de nou traços, línia traçada pel govern de la República Popular de la Xina
** Línia Maginot, línia de fortificacions.
** Línia P, barrera defensiva construïda entre 1944 i 1948.
** Línia Sigfrid, línia defensiva alemanya contraposada a la Línia Maginot francesa.
** Línia verda (Israel), frontera àrab-israeliana.
** Línia Verda (Xipre), zona desmilitaritzada que divideix l'illa de Xipre.
** Navili de línia, vaixell de guerra de tres pals.
* Geografia:
** En general:
*** Línia equatorial, línia imaginària que fa la volta a un planeta (o a qualsevol altre cos celeste) equidistant dels dos pols.
*** Línia de Wallace, línia imaginària que marca un límit biogeogràfic a través d'Insulíndia, i separa les regions d'Àsia i Oceania.
** En concret:
*** Illes de la Línia, arxipèlag de l'oceà Pacífic
*** La Línea de la Concepción, ciutat de Cadis.
* Informàtica:
** Línia d'ordres, interfície per a donar instruccions a un ordinador.
* Lingüística:
** Línia Jirecek, línia imaginària sobre la Península dels Balcans.
* Matemàtiques:
** Aplicació lineal, morfisme entre dos espais vectorials.
** Línia (mesura), unitat de mesura de longitud antiga.
** Línia recta, conjunt continu de punts.
** Ecuació lineal, tipus d'ecuació.
* Oci:
** Videojocs en línia, videojocs jugats via Internet.
** les línies evolutives de Pokémon com Línia evolutiva de Ledyba, Línia evolutiva de Snubbull, etc...
* Transport:
** En general:
*** Línia fèrria, mitjà de transport.
*** Línia aèria, organització que és dedica al transport.
*** Línia d'alta velocitat, línia de ferrocarril que permet que hi circulin trens d'alta velocitat.
** En concret:
*** Línia 9 del metro de Barcelona, Línia Tarragona-Reus-Lleida, etc...
# Weissella soli

Weissella soli (abreujat W. soli) és un bacil grampositiu no mòbil. Pot créixer a temperatures d'entre 4 i 40 °C però no a 42 °C. Produeix àcid a partir de glucosa, mannosa i ribosa, entre d'altres. El seu contingut en G+C és del 43%.
Va ser aïllat de mostres de sòl a Suècia. A diferència d'altres espècies del gènere Weissella, aquesta habita principalment al sòl, tot i que també s'ha trobat en algun aliment fermentat com el tofu.

## Referències

* ↑ Fusco, Vincenzina; Quero, Grazia M.; Cho, Gyu-Sung; Kabisch, Jan; Meske, Diana «The genus Weissella: taxonomy, ecology and biotechnological potential». Frontiers in Microbiology, 6, 17-03-2015. DOI: 10.3389/fmicb.2015.00155. ISSN: 1664-302X. PMC: PMC4362408. PMID: 25852652.
# Mosson

* Per a altres significats, vegeu «Estadi de la Mosson».
Mosson és un municipi francès al departament de la Costa d'Or (regió de Borgonya - Franc Comtat). L'any 2007 tenia 87 habitants.

## Demografia
### Població

El 2007 la població de fet de Mosson era de 87 persones. Hi havia 32 famílies, de les quals 8 eren unipersonals (8 homes vivint sols), 8 parelles sense fills i 16 parelles amb fills.
La població ha evolucionat segons el següent gràfic:

### Habitatges

El 2007 hi havia 47 habitatges, 32 eren l'habitatge principal de la família, 10 eren segones residències i 5 estaven desocupats. Tots els 47 habitatges eren cases. Dels 32 habitatges principals, 29 estaven ocupats pels seus propietaris i 3 estaven llogats i ocupats pels llogaters; 1 tenia dues cambres, 3 en tenien tres, 5 en tenien quatre i 23 en tenien cinc o més. 22 habitatges disposaven pel capbaix d'una plaça de pàrquing. A 13 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Mosson el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 4 | 75 a 79 | 0 |
| 0 | 70 a 74 | 4 |
| 4 | 65 a 69 | 0 |
| 4 | 60 a 64 | 0 |
| 4 | 55 a 59 | 4 |
| 4 | 50 a 54 | 12 |
| 8 | 45 a 49 | 0 |
| 4 | 40 a 44 | 4 |
| 0 | 35 a 39 | 8 |
| 0 | 30 a 34 | 0 |
| 0 | 25 a 29 | 0 |
| 4 | 20 a 24 | 0 |
| 4 | 15 a 19 | 4 |
| 8 | 10 a 14 | 4 |
| 0 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 52 persones, 38 eren actives i 14 eren inactives. De les 38 persones actives 33 estaven ocupades (19 homes i 14 dones) i 5 estaven aturades (1 home i 4 dones). De les 14 persones inactives 6 estaven jubilades, 6 estaven estudiant i 2 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de comerç i reparació d'automòbils.
L'any 2000 a Mosson hi havia 8 explotacions agrícoles.

## Poblacions properes

El següent diagrama mostra les poblacions més properes.

## Notes

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
# Torrent de Ferran

El Torrent de Ferran és un afluent per l'esquerra de la Rasa d'Ardèvol.
Neix al vessant nord de la Serra de Pinós, a uns 400 m. a l'oest del Santuari de Pinós. De direcció predominant cap al nord, desguassa a poc més de 300 m. al nord-est del poble d'Ardèvol.

## Termes municipals que travessa

El Torrent de Ferran transcorre íntegrament pel terme municipal de Pinós (Solsonès)

## Xarxa hidrogràfica

La xarxa hidrogràfica del Torrent de Ferran està constituïda per 2 cursos fluvials: el barranc pròpiament dit i un afluent per la dreta de 116 m. de longitud. En total, doncs, la seva xarxa hidrogràfica suma una longitud de 2.402 m.

### Distribució municipal

La totalitat d'aquesta xarxa hidrogràfica transcorre pel terme municipal de Pinós.

## Enllaços externs

   * Taula amb les dades detallades de la xarxa hidrogràfica de la Riera de Llanera full de càlcul

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
# Semelhe

Semelhe era una freguesia portuguesa del municipi de Braga, amb 3,02 km² d'àrea i 783 habitants (al cens del 2011). Densitat de població: 259,3 hab/km².
L'extingiren al 2013, en l'àmbit d'una reforma administrativa nacional, i fou agregada a les freguesies de Real i Dume, per formar-ne una de nova denominada Unió de les Freguesies de Real, Dume i Semelhe amb seu a Real.
En aquesta localitat van nàixer:
* Martinho Geraldes, arquebisbe de Braga de 1255 a 1271;
* Martinho António Pereira da Silva (1812-1875), fundador del Santuari de Sameiro;
* Alberto da Rocha Martins (1917-1995), escriptor i prior de la Col·legiata Barcelense.
L'escriptor José Leon Machado, en el seu llibre Quero Cortejar o Sol, relata els anys de joventut que passà en aquesta població quan hi va viure amb la família entre 1980 i 1986.
Va ser vicaria dels Eremites de Santo Agostinho del Convent do Pópulo, que van construir en la propietat que ací posseïen un edifici conegut com Castell de Semelhe. La propietat, actualment coneguda com Quinta da Mata, fou adquirida el 1919 per Joan Rego, que l'emmurallà.
El nom del poble apareix en documents fins al segle XVI de diverses formes: Villa Samuella, Samuelle, Parada de Samuel, Samuele i Samuel-Real-o-Novo. No obstant això, sembla que evolucionà de la forma llatinitzada tal vegada d'origen germànic Sameli, que apareix en un document de 1090.

## Població

Població de la freguesia de Semelhe (1864 – 2011) :
| 1864 | 1878 | 1890 | 1900 | 1911 | 1920 | 1930 | 1940 | 1950 | 1960 | 1970 | 1981 | 1991 | 2001 | 2011 |
| 375 | 331 | 373 | 426 | 431 | 422 | 474 | 560 | 636 | 579 | 606 | 792 | 711 | 847 | 783 |

## Patrimoni

* Església parroquial
* Quinta da Mata
* Castell de Semelhe
* Capella do Senhor do Lírio
* Capella de Santo António
* Capella de Sâo Gonçalo
* Casa del Vescomte de Semelhe
* Casa blasonada dels Azevedos

## Referències

* ↑ «População residente, segundo a dimensão dos lugares, população isolada, embarcada, corpo diplomático e sexo, por idade (ano a ano)» (en português). Instituto Nacional de Estatística. Arxivat de l'original el 2013-12-04. [Consulta: 6 març 2014].
* ↑ Diário da República, 1.ª Série, n.º 19, Lei n.º 11-A/2013 de 28 de janeiro (Reorganização administrativa do território das freguesias). Acedido a 2 de fevereiro de 2013.
* ↑ Institut Nacional d'Estadística (Censos Generals de la Població) - https://www.ine.pt/xportal/xmain?xpid=INE&xpgid=ine_publicacoes.
# Nombre de Stanton

El Nombre de Stanton és un nombre adimensional que mesura el quocient entre la calor transferida dins un fluid i la seva capacitat calorífica. És emprat per caracteritzar la transferència de calor en fluxes de convecció forçada.
Es defineix com:
    ${\mathit {St}}={\frac {h}{c_{p}\cdot \rho \cdot V}}$
on
* h = coeficient de transferència de calor convectiu
* $\rho$ = densitat del fluid
* c$_p$ = calor específica del fluid
* V = velocitat del fluid
També pot ser representat en termes dels nombres de Nusselt, Reynolds i Prandtl del fluid, tal com:
    ${\mathit {St}}={\frac {\mathit {Nu}}{{\mathit {Re}}\cdot {\mathit {Pr}}}}$
on
* Nu és el Nombre de Nusselt
* Re és el Nombre de Reynolds
* Pr és el Nombre de Prandtl
# Kiko Ramírez

Francisco Kiko Ramírez i González (Tarragona, 14 de juliol de 1970) és un exfutbolista i actualment entrenador català de futbol.
Va debutar com a tècnic el 2010, al capdavant del Club de Futbol La Pobla de Mafumet. En la seva primera temporada, l'equip va arribar als "play-off", però no va poder competir per alineació indebida. En el seu segon intent, La Pobla es va classificar per als "play-off" per primera vegada en la seva història. El 23 de juny de 2012, Kiko fou nomenat nou entrenador del Gimnàstic de Tarragona per la temporada 2012-13, i entre 2013 i 2015 va entrenar el Centre d'Esports l'Hospitalet.

## Referències

* ↑ «El flamant entrenador de la Pobla de Mafumet (filial del Nàstic), Kiko Ramírez, ja s'ha posat en marxa amb el seu nou equip» (en castellà). Mundo Deportivo, 05-07-2010.
* ↑ «Confirmado: Kiko Ramírez entrenará al Nàstic». Marca, 23-06-2012.
* ↑ «Kiko Ramírez no continuarà». L'Esportiu, 15-05-2010. [Consulta: 25 desembre 2015].

## Enllaços externs

* Fitxa a la web oficial del Nàstic
* Fitxa a futbolme